पाएं अपने शहर की ताज़ा ख़बरें और फ्री ई-पेपरडाउनलोड करें
टाइगर क्लब परिवार की ओर से शुक्रवार युवाओं को वैक्सीनेशन से पहले रक्तदान करने का संदेश देते हुए रक्तदान मुहिम की शुरुआत की गई। इस अभियान की शुरुआत करते हुए क्लब प्रधान राकेश यादव, उनके भतीजे कुनाल यादव एवं क्लब सदस्य नीरज चौधरी ने रक्तदान किया।
इस अवसर पर टाइगर क्लब परिवार के प्रधान राकेश यादव ने कहा कि कोरोना महामारी काल मे ब्लड बैंक में रक्त की कमी को देखते हुए सभी युवाओं को कोविड-19 की वैक्सीन लगवाने से पहले रक्तदान अवश्य करना चाहिए। उन्होंने युवाओं से टाइगर क्लब परिवार की मुहिम वैक्सीन से पहले रक्तदान मुहिम में सहयोग करने की अपील करते हुए कहा कि कोविड-19 की वैक्सीन लगने के बाद करीब एक महीने तक रक्तदान नहीं किया जा सकता। ऐसे में वैक्सीन लगवाने से पहले रक्तदान किया जाना सही रहेगा।
उन्होंने कहा कि वे खुद 37 बार रक्तदान कर चुके हैं। प्रथम बार वर्ष 1996 मे कॉलेज कैम्प से रक्तदान शुरू किया था। कई बार एमरजेंसी में 3 महीने में भी कई बार रक्तदान करने का अवसर प्राप्त हुआ। मुझे रक्तदान करने से कभी भी किसी भी प्रकार की कोई परेशानी नही हुई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn